Hyvä ystävä! Tervetuloa Eläimet opettavat -ohjelmaan!
Olen lääkäri Pekka Reinikainen ja puhun eläimistä, -
koska ymmärrän soluja ja solubiologiaa, -
eläinten toimintaa, rakennetta ja fysiologiaa.
Olen ymmärtänyt, että eläimet ovat aivan loistavia opettajia.
Me opimme niiltä paljon. Voimme paljon oppia myös -
insinöörien kautta eläinsovelluksista kaikkeen hyvään, -
sillä eläimet luonut Jumala on käyttänyt uskomatonta teknologiaa.
Jumalan luomistöiden esikoinen oli Behemot, -
josta olen puhunut näissä jaksoissa (Job 40-41).
Behemot tarkoittaa valtavan suurta eläintä ja oli ehkä dinosaurus.
Usein puhuttaessa Jumalan luomista eläimistä mietitään, -
että Raamatun mukaan kaikki eläimet ilmeisesti ennen syntiinlankeemusta -
olivat kasvinsyöjiä. Lihansyöntiin annettiin lupa -
sitten syntiinlankeemuksen jälkeen. Näin tietysti on.
Evoluution kannattajien mukaan -
esim. dinosaurusten hampaiden ja nokan muoto kertoisi ruokavaliosta.
Lihan- tai raadonsyöjillä oli teräväreunaiset hampaat -
ja kasvinsyöjillä lehdenmuotoiset pureskeluhampaat hienontamiseen.
Asia ei ole ihan näin yksinkertainen ja suoraviivainen.
Pitää muistaa, että ruokaa usein myös niellään pureskelematta, -
ja on hyvä muistaa, että myös kasviksissa on proteiineja.
Kyllä ravintoa siis saa sekä kasviksista -
että eläinperäisestä ruoasta. Se on ihan selvä asia.
Eikä hampaista aina voi päätellä ravintoa, -
sillä esim. hedelmälepakolla on terävät hampaat, -
koska se murtaa niillä hedelmien kuoria.
Siitä tuleva puruvoima on myös aika ratkaiseva.
Ehkä eläinkunnan suurin puruvoima on ollut tyrannosaurus rexillä -
eli 39 000 N. Se tarkoittaa, -
että leukojen mennessä yhteen puristuksiin -
hampaiden päälle siinä on ollut 4 000 kilon paino.
Jokainen kissojen ja koirien omistaja tietää vallan hyvin, -
että koirat ja kissatkin syövät ruohoa. Miksi niin?
Siitä on erilaisia teorioita.
Tunnetaan myös eräs leijona, -
jolle tarjottiin eläintarhassa salaattia.
Sen jälkeen se ei enää suostunut muuta syömäänkään.
Ei tämä niin yksinkertaista ja suoraviivaista ole, -
vaan ruokaa ja ravinteita saa sekä kasviksista -
että lihasta ihan riittävästi.
No, kun menemme näihin tarinoihin...
Olen tässä jaksossa kannustanut kuulijoita ajattelemaan itse -
ja muistamaan, että kannattaa hyväksyä asiat, -
jotka voidaan toistaa kokeissa tai laboratoriossa -
ja erottaa ne tarinoista.
Tiedehän on tutkimusmenetelmä, -
jolla tutkitaan tämän päivän luontoa.
Sillä ei kuitenkaan voida tutkia alkuperätarinoita, -
jotka ovat aina jossain määrin tarinoita.
Niistä pitää aina seuloa pois tarinan syy.
Mikä siinä on taka-ajatus? Halutaanko tehdä Jumala tarpeettomaksi?
Näin evoluutiobiologit tekevät aina ns. valistuksesta lähtien -
eli Ranskan vallankumouksesta lähtien. Pitää aina olla kriittinen -
ja miettiä, miksi jotain puhutaan, kuka puhuu, kuka maksaa -
ja mihin se pyrkii tällä. Ehkä aivopesemään sinut?
Nykyään elämme valetieteen viidakossa, -
ja täytyy olla entistä tarkempi ja kriittinen -
ja omaksua asioita sen jälkeen, kun voi itse hyväksyä ko. ajatusmallin.
Silti sekin on yleensä totta vain toistaiseksi, -
jos siihen ei pääse kokeellisesti käsiksi.
Näitä tarinoitahan riittää ateisteilla ja evolutionisteilla.
Evolutionistit tarinoivat, että lihansyöjiltä varjeltuakseen -
eräät dinosaurukset "kehittivät" paksun panssarin -
ja erilaisia puolustusaseita: sarvet, piikkejä, luulevyjä, -
ruoskamaisen hännän tai sen päähän nuijamaisen luukyhmyn -
"moukarina" sivaltamaan hyökkääjän kuoliaaksi.
Tämä on täysin mieletöntä. Ei evoluutio tarkoita, -
että alettaisiin kehittää häntään moukaria tiettynä päämääränä.
Evoluutio on sattumanvaraisia muutoksia perimässä, -
jotka muka kehittäisivät paksuja panssareita -
tai piikkejä tai luulevyjä. Pitää muistaa, -
että evoluutiohan perustuu siihen, -
että kopioitaessa sukupolvelta toiseen, tulee kopiointivirheitä.
Kuten aiemmin olen sanonut, jälkeläisiin tulevat n. 300 virhettä -
vievät kaikki eläimet sukupuuttoon viimeistään 100 000 vuodessa.
Jo tästä johtuen evoluution miljoonat vuodet ovat mahdottomuus.
Lisäksi nämä kopiointivirheet muka johtaisivat siihen, -
että dinosaurus saisi paksun panssarin, sarvia, piikkejä, -
luulevyjä tai ruoskamaisen hännän tai sen päähän moukarin.
Se on vain tarinaa. Ei evoluutio siten toimi.
Ilmaisu eläimistä, jotka "kehittävät" ominaisuuksia -
tiettyyn tarkoitukseen, on yksin- kertaisesti epäilyttävää tarinaa.
Tässä tulee taas esille kriittinen ajattelu. Ystävä, ajattele itse!
Älä niele näitä asioita.
"Kehittämisen" väitetään tapahtuvan niin, -
että kopiointivirheitten kertyessä sukupolvesta toiseen -
luonnonvalinta valitsisi vähitellen sattumalta syntyneitä -
tarkoituksenmukaisia ja monimutkaisia kokonaisuuksia.
Silloin hännänpään moukarin lisäksi täytyy kehittyä -
niitä käyttävät, lihakset, nivelet, hermosto ym. -
ja tietokoneohjelma sitä käyttämään.
Vielä tarvitaan järkeä, milloin sitä käytetään ja mihin isketään.
Tieteellisessä tarinankerronta- kirjallisuudessa näkee heittoja, -
joiden mukaan dinosaurukset "kehittivät" sitä tai tätä.
Ei se ole mitään tiedettä. Se on toiveajattelua, selittelyä.
Siinä on selittelyn makua. Kun ei tiedetä, -
mistä ne ovat kotoisin, siihen keksitään jokin tarina.
Ne eivät ole mistään kotoisin, vaan Jumala on ne sellaisiksi luonut.
Se on enemmän kuin selvä asia. Raamattukin toteaa (Room. 1:19-20), -
että se, mitä Jumalasta voi tietää, on ilmeistä, -
kun Hänen tekojaan tarkataan.
Ihminen ei voi millään puolustautua, jos ei ole sitä näkevinään.
Raamatun teksti on aika tiukkaa. Kannattaa lukea Room. 1. luku.
Lue se ja hämmästy, miten ajankohtainen se on.
Näitä erilaisia aika hyvin säilyneitä on löydetty -
(luukilvet, piikit ym. Säilyvät hyvin) -
paljon fossiileina.
Tässä on hauskaa tämä. Kun dinosaurukset tulivat -
220-250 miljoonaa vuotta sitten, -
elivät aikansa ja kuolivat pois muka 65 miljoonaa vuotta sitten, -
niin mistä tiedät näitä kauniita luita löydettäessä, -
onko tämä luu 230 miljoonaa vuotta vanha -
vai 65 miljoonaa vuotta vanha? Et mistään!
Paitsi siitä kerrostumasta, jonka väitetään olevan 200 milj. vuotta -
ja tuo 65 milj. vuotta. Ne ovat kuitenkin ihan samanlaisia!
Eikö tuona valtavan pitkänä aikana olisi pitänyt tapahtua jotakin?
Tietysti ne ovat samanlaisia samassa vedenpaisumuksessa hautautuneet.
Tämä on selvää, ja kaikista isommista luista löytyy -
proteiineja ja DNA:ta, taipuisia pehmeitä verisuonia.
Proteiineista jopa hiili- määrityksellä voidaan osoittaa, -
että nämä luut ovat joitakin tuhansia, eikä miljoonia vuosia vanhoja.
Nämä ovat näitä kovia nykytieteen tuloksia viime vuosilta, -
jotka kaatavat kehitysopin kuin keilan.
Ei darvinismista ole jäljellä muuta kuin tarinoita, -
epätoivoisia ateisteja, jotka koettavat ylläpitää maailmankuvaansa -
tällaisilla laboratoriossa vääriksi osoitetuilla tarinoilla.
No, lisää dinosauruksista. Miten ne lisääntyivät?
Jännittävää on, että kaikki dinosaurukset lisääntyivät munimalla.
Niiden munat ovat eläinten kokoon nähden suht. pieniä.
No, tietysti ne ovat pieniä, koska on tietty raja, -
että munan sisään saadaan happea. Koolla on siis tietty yläraja.
Suurin muna oli Apatosauruksella. Munan läpimitta oli 30 cm.
Dinosaurukset lisääntyivät hyvin nopeasti.
Ne saattoivat munia jopa yli 20 munaa kerralla.
Kerralla tuli siis 20 jälkeläistä. Tämä selittää sen, -
miksi dinosaurukset lisääntyivät niin nopeasti.
No, menemme tarkemmin -
näihin uusiin tuoreisiin tieteellisiin todisteisiin, -
jotka vahvistavat sen tosiasian, että dinosauruksia on elänyt -
joitakin tuhansia vuosia sitten.
Tätä aineistoa on valtavasti.
Monet kriittisesti suhtautuvat sanovat, -
että dinosaurusten pehmytkudoksesta on vain yksi näyte. Ei se niin ole.
Näitä on kymmeniä. Ne ovat erittäin vakuuttavia -
ja moninkertaisesti vahvistettuja.
Ensi jaksossa tuleva osio on hyvin tärkeä, -
koska siinä päästään iskemään asian ytimeen.
Dinosauruksia on ollut ja elänyt. Ne ovat Jumalan luomia, -
ja niitä luultavasti kuvataan Raamatussa varsin upeasti.
Lisäksi tiede todistaa ja vahvistaa, -
että niitä on elänyt tuhansia vuosia sitten.
Ne ovat hautautuneet äkisti. Kudokset ovat säilyneet.
Puheet vuosimiljoonista ovat vain pelkkää tarinaa, -
jonka ajan soisi olevan ohi.
Siksi kannattaa tutustua huolella näihin yksityiskohtiin -
ja argumentteihin. Siten voit puolustaa uskoasi -
ja osoittaa epäilijöille tieteen avulla, -
että Raamattu on järkevä kirja.
Darvinismi on yli 150 vuotta vanha oppi ja aikansa elänyt.
Se kehitettiin vain Jumalan syrjään työntämiseksi.
Kiitos, kun olit mukana tässä Eläimet opettavat -ohjelmassa.
Jatkan ensi jaksossa näistä äärimmäisen mielenkiintoisista -
tuoreista todisteista, jotka vakuuttavasti osoittavat, -
että dinosaurukset ovat olleet tällä planeetalla -
noin 6 000 vuotta ja hautautuneet vedenpaisumuksessa.
Tekstitys: Tuula-Riitta Virrankare